УРОК БЕЛАРУСКАЙ МОВЫ Ў 5 КЛАСЕ

**Тэма:** Сінонімы

**Задачы урока:**

дапамагчы вучням узнавіць і пашырыць веды пра сінонімы, сінанімічны рад;

садзейнічаць удасканаленню ўмення вызначаць лексічнае значэнне слоў, падбіраць да слоў сінонімы, ствараць сінанімічны рад, выкарыстоўваць сінонімы ва ўласным маўленні;

развіваць пазнавальныя і творчыя здольнасці вучняў;

дапамагчы вучням у выхаванні культуры пісьмовага і вуснага маўлення.

**Тып урока**: узнаўленне і паглыбленне вывучанага.

**Метады навучання**: праблемна-пошукавы, метад самастойнай работы навучэнцаў.

**НаШтоБуЗу** (на што буду звяртаць увагу):

ведаю, якія словы называюцца сінонімамі;

назаву чатыры асаблівасці сінонімаў;

умею знаходзіць сінонімы ў тэксце;

умею складаць сінанімічныя рады;

**Вучэбна-метадычнае забеспечанне:** вучэбны дапаможнік; карткі з заданнямі, слоўнік сінонімаў, табліца з заданнем.

**ХОД УРОКА**

**Арганізацыйны момант.**

**Арыентацыйна-матывацыйны этап.**

**Іголка ў стозе сена**

( прытча)

Аднойчы ў аднаго мудрага і разумнага чалавека спыталі, у чым ён бачыць асноўнае адрозненне паміж уласным розумам і розумам іншых людзей. Ён задумаўся, а потым сказаў:

Калі людзі шукаюць іголку ў стозе сена, то большасць спыняецца, як толькі знойдзе яе. А я працягваю пошукі, знаходзячы другую, трэцюю, і, магчыма, калі мне вельмі пашанцуе, нават чацвёртую і пятую іголкі.

Я жадаю вам на сённяшнім уроку знайсці чарговую, але не апошнюю іголку ў стозе сена.

**Праверка дамашняга задання.**

Што называецца лексікай?

Што такое лексічнае значэнне слова?

Як называюцца словы з адным лексічным значэннем?

А з двума і болей?

Як вы разумееце прамое і пераноснае значэнне слова?

На аснове чаго адбываецца перанос значэння?

Пр.185 (два-тры вучні чытаюць складзеныя сказы)

**Актуалізацыя раней засвоеных ведау.**

Звярніце ўвагу на тэкст, які знаходзіцца на дошцы.

*У трамвай праз пярэднія дзверы па прыступках падымаўся старэнькі дзядок. Хлопчык убачыў, як цяжка падымацца старому чалавеку з нізкай прыступкі. Ён падняўся з месца, падаў сівому дзядулю руку і тут жа прапанаваў сесці. Дзядуля падзякаваў клапатліваму хлопчыку, сеў і прыхінуў яго да сябе*.

Якая асноўная думка гэтага тэкста?

Можа штосьці не спадабалася ў тэксце?

А зараз я прачытаю той жа тэкст, але есць адрозненне. І вам трэба зразумець, што змянілася і што гэта за адрозненне.

*У трамвай праз пярэднія дзверы па прыступках падымаўся старэнькі дзядок. Хлопчык убачў, як цяжка ступаць старому чалавеку з нізкай прыступкі. Ён устаў з месца, падаў сівому дзядулю руку і тут жа прапанаваў сесці. Дзядуля падзякаваў клапатліваму хлопчыку, сеў і прыхінуў яго да сябе.*

**Паведамленне тэмы і мэтавызначэнне.**

Слова сінонім грэчаскае па паходжанню складваецца з двух каранёў, якія перакладаюцца з грэчаскай мовы так: корань “сін” – аднолькавы; корань “онім” – сэнс. (слайд 1)

Значыць, сінонімы гэта словы аднолькавыя, або блізкія па сэнсе. Перад вамі 2 смайліка абсалютна аднолькавыя, ні якіх адрозванняў паміж імі няма. (слайд 2)

Першы смайлік у нас радасны, ён усміхаецца. Другі смайлік таксама ўсміхаецца. Ён вясёлы. Словы радасны і вясёлы аднолькавыя, блізкія па значэнню, а розныя па напісанню і вымаўленню. Яны сінонімы.

Да таго ж два словы – прыметнікі. Акрамя прыметнікаў сінонімамі могуці быць

Назоўнікамі. (слайд 3) Напрыклад: гутарка, размова

Дзясловамі – ісці, крочыць (слайд 4)

Прыслоў’ямі – горача, спякотна.

Такім чынам сінонімы – гэта словы, якія называюць адзін і той жа прадмет, з’яву, дзеянне ці прымету; адносяцца да адной часціны мовы, але па-рознаму вымаўляюцца і пішуцца. (слайд 6).

Акрамя гэтага сінонімы даюць магчымасць пазбягаць паўтораў слоў і служаць сродкам сувязі сказаў у тэксце.

Ісці, ступаць, крочыць, маршыраваць, плесціся. (слайд 7)

Словы сінонімы ўтвараюць сінамінічны рад .

У сінамінічным радзе сінонімы паміж сабой адрозніваюцца адценнямі значэнняў.

Адны з іх могуць ужывацца ва ўсіх стылях маўлення. Іх называюць нейтральнымі. Напрыклад – ісці.

Іншыя ўжываюцца ў навуковых, публіцыстычных тэкстах, а так сама ў афіцыйных дакументах. Іх называюць кніжнымі. Напрыклад: маршараваць.

У гутарковым стылю ўжываюцца сінонімы, якія называюцца размоўнымі. Напрыклад – плесціся.

Часам, пры падборы сінонімаў могуць узнікнуць цяжкасці. Тады дапаможа слоўнік. (слайд 8)

Заданне 1 (слайд 9)

З кожнага рада выпісаць чацвёртае лішняе слова.

Блішчаць, зіхацець, ззяць, цямнець.

Абрус, настольнік, дыван, сурвэтка.

Багаты, заможны, бязбедны, прыгожы.

Варта, ахова, патруль, шарэнга.

У 1-м радзе лішнім з’яўляецца слова цямнець.

У 2-м радзе лішнім з’яўляецца слова дыван.

У 3-м радзе лішнім з’яўляецца слова прыгожы.

У 4-м радзе лішнім з’яўляецца слова шарэнга.

**Фізкультхвілінка**.

Каб уважлівымі быць,

Трэба трошкі адпачыць.

Раз - падняцца, усміхнуцца,

Два - сагнуцца, разагнуцца.

Тры - галоўку ўверх падняць,

На чатыры - паківаць.

Пяць - рукамі памахаць.

Шэсць - як я, хутчэй прысесці,

Сем - за парты ціха сесці.

Восем - сшыткі падраўняць,

Дзевяць - кніжку ў рукі ўзяць,

Дзесяць - будзем працаваць.

**Замацаванне ( працяг)**

Заданне 2

Спішыце сказы, падабраўшы да выдзеленных слоў сінонімы з даведкі.

1. Веданне чужаземных моў адкрывае перад чалавекам шырокія перспектывы.

2. Нашы рэкі і азёры славяцца процьмай рыбы.

3. На горад павольна находзіла хмурая ноч.

4. Куча маленькіх дзетак выбегла на зялёны лужок.

5. З пакоя ледзь даносілася бязгучнае дыханне.

6. Хлопчыка апанаваў змрочны настрой.

(для даведак: бясшумны, гурт, замежны, мноства, сумны, цёмны).

Адказы:

1. Замежных. 2. Мноствам. 3. Цёмная. 4. Гурт. 5. Бясшумны. 6. Сумны.

Работа па падручніку. Пр. 191

Заданне для кемлівых.

Падбярыце да слоў з піраміды сінонімы, якія ўтрымліваюць тую ж колькасць літар.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  | **Л** | **Е** | **С** |  |  |  |  |  |  |  |
|  |  | **Г** | **О** | **Р** | **А** |  |  |  |  |  |  |  |
|  | **М** | **А** | **Р** | **О** | **З** |  |  |  |  |  |  |  |
| **Д** | **Р** | **Ы** | **Г** | **В** | **А** |  |  |  |  |  |  |  |

**Кантрольна-рэфлексійны этап.**

Лічбавы дыктант ( запісаць нумары тых сказаў, у якіх ёсць сінонімы).

1. Бярозы стаяць па калена ў талай ружовай вадзе.
2. Травы ачысцяцца, дрэвы памыюцца, лівень не зломіць іх.
3. І я журыўся і смяяўся, калі спявалі “ Песняры”.
4. У Васільковых грудзях нешта сумна, тужліва сціснулася.
5. Зайстрасць ненавісна мне.
6. Завіруха вые, плача, тужыць, сцішыцца, каб нанава пачаць.
7. Ціха, маўкліва, нават зажурана, кожны каласок думаў сваю думу.

(варыянты адказу: 2, 4, 6, 7)

**Падвядзенне вынікаў.**

Зварот да задач, пастаўленых у пачатку ўрока. Выстаўленне адзнак.

**Дамашняе заданне.** Пр.25, пр.192

**Рэфлексія.** “Выбар”

Выберыце неабходнае слова:

а) сення на ўроку я … (працаваў, адпачываў, гультаяваў, змагаўся, сумаваў);

б) мяне можна назваць… (гультаем, працаўніком, лодарам, разумнікам);

в) я хацеў бы так працаваць… (раз на год, на кожным уроку, раз на тыдзень, ніколі б не хацеў).